પરપ્રાંતિય પર હુમલાની વાતને કારણે રાજયનો માહોલ બગડેલો છે તેવા સમયે સુરતના લિંબાયતમાં બે જુથ વચ્ચે અથડામણની ઘટનાને પગલે પોલીસનું ટેન્શન વધી ગયું હતું. પોલીસનો મોટો કાફલો ઘટના સ્થળે ધસી ગયો હતો. વાત એમ બની હતી કે વીસેક યુવાનોની રેલી લિંબાયતના શ્રીજીનગર પાસેથી પસાર થઇ રહી હતી ત્યારે તેમના નારાને કારણે એક વર્ગને એવું લાગ્યું કે આ યુવાનો તેમની પર હુમલો કરવા આવ્યા છે. તેમાં વાતનું વતેસર થયું અને જુથ અથડામણમાં કેટલાંકને ઇજા પણ થઇ. જો કે પોલીસે મોડી રાત્રે મામલો થાળે પાડી દીધો હોવાનું જાણવા મળ્યું છે.